Държавен вестник, бр. 103, 2024 г., стр. 33

БРОЙ  103	
Д Ъ Р Ж А В Е Н  В Е С Т Н И К 	
СТР.  33   
един спрямо друг в най-малко три напречни 
сечения, които трябва да са равномерно раз­
пределени на дължина 0,5D преди блендата.
(3) Две от тези напречни сечения трябва 
да лежат в равнината на предния извод за 
налягане и на разстояние 0,5D от предния 
извод за налягане.
(4) В случаите, когато на разстояние 0,5D 
преди предния извод за налягане има зава­
рено съединение, третото напречно сечение 
трябва да минава точно през това заварено 
съединение.
Чл. 196. (1) Отклонението на вътрешния 
диаметър D от средната му стойност, в което 
и да е напречно сечение на правия участък 
на разстояние 2D преди блендата трябва да 
е по-малко или равно на 0,3 %.
(2) Когато правият участък от тръбопрово­
да, разположен между първия елемент преди 
блендата и блендата, се състои от повече от 
една част, разликата между вътрешните диа­
метри на две произволни части по дължината 
на правия участък на разстояние от 2D до 10D 
трябва да е по-малка или равна на 0,3 % от 
средната стойност на вътрешния диаметър D.
(3) В случаите, когато правият участък, 
разположен между първия елемент преди 
блендата и блендата, се състои от повече от 
една част, изместването, предизвикано от 
отклонение и/или разлика в диаметъра D на 
вътрешните диаметри на които и да е две час­
ти от правия участък, свързани една с друга, 
трябва да е по-малко или равно на 0,3 % от 
средната стойност на вътрешния диаметър D.
Чл. 197. Отклонението на вътрешния диа­
метър D на правия участък на разстояние 
най-малко 2D след блендата трябва да е по-
малко или равно на 3 % от средната стойност 
на вътрешния диаметър D.
Чл. 198. (1) Вътрешната повърхност на 
стабилизиращите прави участъци трябва да 
бъде чиста и без видими дефекти.
(2) Профилът на грапавост Ra на вътреш­
ната повърхност на правите участъци се оп­
ределя като средна аритметична стойност от 
измерените най-малко четири стойности на 
профила на грапавост приблизително в същи­
те напречни сечения, в които са направени 
измерванията за определяне на вътрешния 
диаметър D на тръбата.
(3) Средната аритметична стойност на 
профила на грапавост Ra трябва да е такава, 
че отношението 104 Ra/D да е по-малко от 
максималната стойност, посочена в Табли­
ца 1 на БДС EN ISO 5167-2, и по-голямо от 
минималната стойност, посочена в Таблица 2 
на същия стандарт.
Чл. 199. (1) Върху разходомерите с промен­
лив пад на налягане трябва да са нанесени 
следните надписи, маркировки и означения:
1. име или търговско наименование на 
производителя;
2. тип на конструкцията;
3. идентификационен номер и година на 
производство;
4. стойност на вътрешния диаметър D20 на 
стабилизиращия прав участък при темпера­
тура 20 °С;
5. посока на потока;
6. проектно налягане PN;
7. знак за одобрен тип.
(2) Знакът за одобрен тип се поставя върху 
всички отделни основни части на разходомера 
с променлив пад на налягане.
(3) Знакът за одобрен тип се поставя върху 
всички отделни части на стабилизиращия прав 
участък преди блендата в случаите, когато 
правият участък, разположен между първия 
елемент преди блендата и блендата, се състои 
от повече от една част.
Чл. 200. Върху блендата трябва да са на­
несени:
1. идентификационен номер;
2. стойност на вътрешния диаметър d20 на 
отвора на блендата при температура 20 °С;
3. посока на потока;
4. означение за материала на блендата.
Чл. 201. Разходомерите с променлив пад 
на налягане се предоставят на пазара и/или 
се пускат в действие след одобряване на типа 
и първоначална проверка и подлежат на пос­
ледващи проверки.
Чл. 202. (1) Изпитването за одобряване на 
типа включва:
1. проверка на съответствието на метро­
логичните и техническите характеристики, 
определени от производителя в техническата 
документация, с техническите и метрологични 
изисквания, посочени в този раздел;
2. проверка на геометричните параметри.
(2) Температурата на заобикалящата среда 
по време на изпитването на блендата трябва 
да бъде в интервала от 18 °С до 22 °С, като 
изменението на температурата на заобикаля­
щата среда не може да надвишава 2 °С.
(3) Температурата на заобикалящата среда 
по време на изпитването на стабилизиращите 
прави участъци трябва да бъде:
1. в интервала от 15 °С до 25 °С, като 
изменението на температурата на заобика­
лящата среда не може да надвишава 2 °С за 
тръбопроводи, по-малки или равни на DN 300;
2. в интервала от 10 °С до 30 °С, като 
изменението на температурата на заобика­
лящата среда не може да надвишава 5 °С за 
тръбопроводи, по-големи от DN 300.
Чл. 203. (1) Проверката на геометричните 
параметри при изпитване за одобряване на 
типа включва:
1. проверка на геометричните параметри 
на блендата:
а) определяне на вътрешния диаметър d20 
на отвора на блендата при температура 20 °С;